CELEX: 32022D0241
Language: sk
Date: 2022-02-21 00:00:00
Title: Rozhodnutie Rady (SZBP) 2022/241 z 21. februára 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

21.2.2022   
               
               
                  SK
               
               
                  Úradný vestník Európskej únie
               
               
                  L 40/23
               
            
         ROZHODNUTIE RADY (SZBP) 2022/241
         z 21. februára 2022,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala rozhodnutie 2014/145/SZBP (1).
                  
               
                     (2)
                  
                  
                     Európska únia neuznáva a naďalej odsudzuje protiprávnu anexiu Krymu a Sevastopola Ruskou federáciou, a preto neuznáva tzv. voľby, ktoré sa konali na protiprávne anektovanom Krymskom polostrove.
                  
               
                     (3)
                  
                  
                     Po tom, ako Ruská federácia zorganizovala v septembri 2021 tzv. voľby do Štátnej dumy v protiprávne anektovanej „Krymskej autonómnej republike“ a meste Sevastopol, sa Rada domnieva, že na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2014/145/SZBP by sa malo doplniť päť osôb za ich úlohu pri narúšaní alebo ohrozovaní územnej celistvosti, zvrchovanosti a nezávislosti Ukrajiny.
                  
               
                     (4)
                  
                  
                     Príloha k rozhodnutiu 2014/145/SZBP by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Na zoznam uvedený v prílohe k rozhodnutiu 2014/145/SZBP sa dopĺňajú osoby uvedené v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. februára 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).
      
      
         
            PRÍLOHA
            Na zoznam osôb, subjektov a orgánov uvedený v prílohe k rozhodnutiu 2014/145/SZBP sa dopĺňajú tieto osoby:
            
               
                            
                        
                        
                           Meno
                        
                        
                           Identifikačné údaje
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Pohlavie: muž
                           Dátum narodenia: 27.8.1973
                           Miesto narodenia: Alma-Ata, Kazašská SSR (v súčasnosti Kazachstan)
                           Štátna príslušnosť: ruská
                        
                        
                           Poslanec Štátnej dumy Ruskej federácie, a to od 19. septembra 2021. Zvolený z protiprávne anektovanej „Krymskej autonómnej republiky“ v tzv. „volebnom obvode Simferopol“.
                           Člen vládnucej strany Jednotné Rusko.
                           Prevzatím a vykonávaním tejto funkcie pracoval na ďalšej integrácii tzv. „Krymskej republiky“ do Ruskej federácie, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Pohlavie: muž
                           Dátum narodenia: 31.1.1966
                           Miesto narodenia: Petrovka, Krymská oblasť, Ukrajinská SSR (v súčasnosti Ukrajina)
                        
                        
                           Poslanec Štátnej dumy Ruskej federácie, a to od 19. septembra 2021. Zvolený z protiprávne anektovanej „Krymskej autonómnej republiky“ v tzv. „volebnom obvode Jevpatoria“.
                           Člen vládnucej strany Jednotné Rusko.
                           Prevzatím a vykonávaním tejto funkcie pracoval na ďalšej integrácii tzv. „Krymskej republiky“ do Ruskej federácie, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Pohlavie: žena
                           Dátum narodenia:8.1.1974
                           Miesto narodenia: Chmeľnyckyj, Ukrajinská SSR (v súčasnosti Ukrajina)
                        
                        
                           Poslankyňa Štátnej dumy Ruskej federácie, a to od 19. septembra 2021. Zvolená z protiprávne anektovaného mesta Sevastopol v tzv. „volebnom obvode Sevastopol“.
                           Členka vládnucej strany Jednotné Rusko.
                           Prevzatím a vykonávaním tejto funkcie pracovala na ďalšej integrácii protiprávne anektovaného mesta Sevastopol do Ruskej federácie, čím aktívne podporila činnosti a vykonávala politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Pohlavie: žena
                           Dátum narodenia: 11.7.1983
                           Miesto narodenia: Kyzyl, Tuvianska republika, Ruská SFSR (v súčasnosti Ruská federácia)
                        
                        
                           Predsedníčka Sevastopolskej volebnej komisie, ktorá sa podieľala na organizovaní tzv. volieb v protiprávne anektovanej „Krymskej autonómnej republiky“ a v meste Sevastopol, ktoré sa konali v septembri 2021.
                           Prevzatím a vykonávaním tejto funkcie aktívne podporovala a vykonávala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Pohlavie: muž
                           Dátum narodenia: 13.6.1990
                        
                        
                           Zástupca predsedníčky Sevastopolskej volebnej komisie, ktorý sa podieľal na organizovaní tzv. volieb v protiprávne anektovanej „Krymskej autonómnej republiky“ a v meste Sevastopol, ktoré sa konali v septembri 2021.
                           Člen vládnucej strany „Jednotné Rusko“.
                           Prevzatím a vykonávaním tejto funkcie aktívne podporoval a vykonával činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        
                        
                           21.2.2022“